'Rowers' in hul spore gestuit | Maroela Media
'Rowers' in hul spore gestuit
Vier vermeende gewapende rowers is Dinsdagoggend in Polokwane in Limpopo in hegtenis geneem terwyl hulle vermoedelik op pad was om te roof.
Kol. Ronel Otto, polisiewoordvoerder, het gesê die polisie het inligting oor die vermeende rowers se bewegings ontvang. "Lede van die provinsiale opsporingspan en blitspatrollie het die verdagtes by 'n vulstasie aangekeer," het sy gesê.
'n Vuurwapen, ammunisie en huisbraak-toerusting soos koevoete, tange en skroewedraaiers is in hul besit gevind. Die polisie het ook beslag gelê op messe en vermoedelik gesteelde goedere soos skootrekenaars, Rolex-horlosies en klanksisteme.
"Hulle sal binnekort in die Polokwane-landdroshof verskyn," het Otto gesê.
Sasol-lyk: Man nog nie geëien nie
Jy moet gaan kyk in fisika, hulle praat van entropie. Ligweg beteken dit dat in 'n staat van totale chaos heers daar die minste wanbalans. Hoe minder orde daar is, hoe minder hoef ons te doen om dit te handhaaf. Klink dit nie baie soos die regering se huidige bestuursmdodel nie?